hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hbs_lat hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Զինվորին սպանել են, մարմինը տարել են, դրել չեզոք գոտում | Forrights.am
Հուլիսի 24-ին Արցախի Հադրութի զորամասում մահացած Վոլոդյա Գալոյանի մարմնի վրա դատաբժշկական փորձաքննությամբ հայտնաբերվել է  22 մարմնական վնասվածք: Սա վկայում է, որ մահից առաջ երիտասարդը դաժան ծեծի է ենթարկվել, սակայն քննիչները համառորեն շարունակում են քննությունը վարել ինքնասպանության կեղծ վարկածի շուրջ: Այս վարկածը քննչական կոմիտեն տարածեց դեպքից ընդամենը երեք ժամ անց: Ըստ ՔԿ հաղորդագրության, շարքային Վոլոդյա Գալոյանը  մարտական դիրքի գետնատնակի հարակից տարածքում իրեն ամրակցված ԱԿ-74 տեսակի ինքնաձիգից կրակահերթ է արձակել մարտական դիրքի ավագի ուղղությամբ, ապա հեռացել է դիրքից ու ինքնասպան եղել:
Քրեական գործը հարուցվեց ՀՀ քրեական օրենսգրքի 34-104-րդ հոդվածի 1-ին և ՀՀ քրեական օրենսգրքի 110-րդ հոդվածի 1-ին մասերով` սպանություն փորձ և ինքնասպանության հասցնելը սպառնալիքի, դաժան վերաբերմունքի կամ անձնական արժանապատվությունը պարբերաբար նվաստացնելու ճանապարհով:
Երկրորդ կայազորային զինդատախազության քննիչները ապացուցված են համարել, որ սպանությունից առաջ Գալոյանի և դիրքի ավագ, պայմանագրային զինծառայող Ռոնալդ Ստեփանյանի միջև տեղի է ունեցել բախում անհեթեթ թեմայի՝ բջջային հեռախոսի պահել-չպահելու հետ կապված:
Բոլոր վկաները մի մարդու նման նույն բանն են կրկնում, որ դեպքի ժամանակ Ռոլանդ Ստեփանյանը բաց ափով մեկ անգամ հարվածել է Գալոյանի դեմքին, իսկ Գալոյանը, ինքնաձիգը ուղղելով Ստեփանյանի վրա, կրակահերթ է արձակել Ռոլանդին սպանելու նպատակով, սակայն ինչպես նշում են քննիչները, Ռոլանդը հասցրել է թաքնվել գետնատնակում, ու նրան ոչ մի գնդակ չի դիպչել:
Սա ընդունելով հիմք, նախաքննության մարմինը որոշել է քրեական գործը կարճել ու Գալոյանին տուժող չճանաչել, մինչդեռ այս պահի դրությամբ տուժող կողմի ձեռքի նյութերը վկայում են, որ քննիչների նկարագրած վարկածը աղերս չունի իրականության հետ, և որ իրականում կատարվել է զարհուրելի սպանություն: Նյութերը ուսումնասիրելուց հետո նման եզրակացության է հանգել քրեագետ, ռազմական փորձագետ և իրավապաշտպան Ռուբեն Մարտիրոսյանը:
Վոլոդյա Գալոյանի մարմնի փորձաքննությամբ հայտնաբերվել են քսաներկու վնասվածքներ, ճակատի, վերհոնքային շրջանում, արյունազեղում ձախ թշի շրջանում, սալջարդ վերք դեմքին, որը շատ դաժան հարվածի հետևանք կարող է լինել, վնասվածքներ կրծքավանդակի, աջ ու ձախ բազուկների, աջ սրունքի վրա և այլն:
«Գործով կատարված դիակի արտաքին զննություն իրականացրած մասնագետը, որի անունն ու ազգանունը նշված չեն,  չի նկատում այս քսաներկու վնասվաքները և գրում է ընդամենը մեկ վնասվածքի մասին: Կամ նա մասնագետ չէր, կամ էլ կույր մասնագետ է եղել», — ասում է Ռուբեն Մարտիրոսյանը:
Ըստ դատաբժիշկ Շավարշ Գևորգյանի, վնասվածքների մի մասը Գալոյանը ստացել է մահից երկուսից երեք օր առաջ, իսկ մեծ մասը պատճառվել է սպանությունից ամիջապես առաջ: Ամենատարօրինակն այն է, որ երկրորդկայազորային զինդատախազության քննչականի պետ Մ. Շիրվանյանը հարց չի տվել փորձագետին, թե քանի կրակոցով է սպանվել Գալոյանը:
«Նրա կզակի շրջանում երկու հրազենային վնասվաքների խողովակներ են հայտնաբերվել, որոնցից ամենայն հավանականությամբ անցել է մեկից ավելի գնդակ: Պարանոցի ձախ կեսին հայտնաբերվել են թվով չորս սևացա օջախներ, դատելով որոնցից կարելի է ասել, որ տղայի գլխի շրջանում կրակվել է չորս, կամ ավելի գնդակ, ահա նման պայմաններում նախաքննական մարմինը այս բացահայտ սպանությունը անվանում է ինքնասպանություն: Մինչդեռ հենց  առաջին իսկ օրը պարտավոր էր պարզել, որ Գալոյանի վրա կա քսաներկու մարմնական վնասվածք և  նա իրավուքն չուներ ինքնասպանության հոդված դներ», պնդում է Ռուբեն Մարտիրոսյանը:
Նա վստահեցնում է, որ փոխված է ու կեղծված դեպքի վայրը: Քննիչները Գալոյանի մարմինը, իբր,  հայտնաբերել են չեզոք գոտում, թիկնոցավրանի մեջ փաթաթված, իսկ կողքին դրված է եղել ինքնաձիկգը: Սակայն նրա շուրջ, նրա տակ՝ ոչ մի տեղ արյուն չի հայտնաբերվել և չի հայտնաբերվել նաև ոչ մի պարկուճ: Սա նշանակում է, որ Գալոյանը սպանվել է այլ վայրում, ապա նրա մարմինը թիկնոցավրանով փաթաթված վիճակում տարել են ու դրել չեզոք գոտում:
Ի դեպ, նախաքննության մարմինը չի իրականացրել նաև զինվորների զենքի փորձաքննություն, ինչը պարտավոր էր կատարել, պարզելու համար, թե ում զենքից են սպանել Գալոյանին: Փորձաքննությամբ հերքվել է նաև ընդհուպ կրակոցի փաստը: Ապացուցվել է, որ զինվորը սպանվել է քառասուն սանտիմետրից մինչև մեկ մետր հեռավորությանբ արձակված կրակոցից, ինչը նույնպես հերքում է ինքնասպանության վարկածը:
«Գործով կատարվել է հակաքննություն պայմաններում խոսել ինքնասպանության մասին պարզապես անբարոյական է: Երեք օր շարունակ այս դիրքում տեղի են ունեցել բախումներ: սա խմբակային սպանություն է, ու այս պահին մենք չգիտենք թե ովքեր են մասնակցել այդ սպանությանը», — եզրակացնում է քրեագետը:
Հիշեցնենք, որ սպանված տղայի ծնողները կտրականապես չեն հավատում, որ իրենց որդին ինքնասպան է: Նրանք հրաժարվում են հ որևէ հարցաքննությունից, իրենց անվստահությունը հայտնելով քննչական մարմնին:
Հ.Գ. Ուզում ենք ընդգծել, որ նախաքննական մարմինը հարուցված քրեական գործը փորձում էր կարճել դեպքից անմիջապես հետո, Վոոլոդյա Գալոյանի մահվան հիմքով: Նախաքննական մարմինը հրաժարվույմ էր հանգուցյալ զինծառայողին որևէ կարգավիճակ տալ՝ մեղադրյալի կամ տուժողի: Լրագրողներ Հանուն Մարդու իրավունքների ՀԿ կողմից գլխավոր դատախազին ուղղված բողոքներից հետո միայն իրավիճակը փոխվեց: Օրերս, զինծառայողի մահվանից գրեթե 4 ամիս անց միայն կազմակերպության փաստաբան Հայարփի Սարգսյանը ճանաչվեց գործով տուժողի իրավահաջորդի ներկայացուցիչ: Ի դեպ, բավականին ուշ, ամիսներ հետո տրամադրվեց նաև դատաբժշկական փորձաքննության եզրակացությունը՝ վերը նկարագրված զինվորի խոշտանգված մարմնի զարհուրելի պատկերը, թաքցնելու նպատակով, ինչն ակնհայտորեն փոխելու է քրեական գործի ընթացքը:
Նախորդ նյութը«Սեֆիլյանն ընդդեմ Արմենիա հեռուստաընկերության» գործով Վճռաբեկը Սեֆիլյանի օգտին որոշում է կայացրել
Հաջորդ նյութը«Հանգիստ և երջանիկ կյանքից ընդամենը մեկ քայլ է դեպի տառապանքներ». ցմահ դատապարտյալ
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.